钦定古今图书集成/明伦汇编/交谊典/第055卷 > 《谢某》徐渭
## 钦定古今图书集成/明伦汇编/交谊典/第055卷 > 《谢某》徐渭

“百顷澄潭，平铺縠皱；万章古木，上拂云光。莾沙苇之
茏葱，纷水禽之交戛。双阑虹卧，卜捧蛟鼍；五彩翚飞，
上织乌兔。如斯绝景，岂曰人间？回讯良朋，始知天上。
宛乘槎以犯斗，俨骑鲤以拂波。网得巨鳞，吸甘露之
仙酝；俎烹伏卵，杂温汤之早瓜。曜灵西驰，朗魄东陟。
乘凉殿角，赠芍药以言归；拂袖渔舟，怅桃花之旧路。”
高枕忽动，爽梦莫追。《述乏以呈，不敢自快也》。